**Előterjesztés**

**Alsószentiván Község Önkormányzata Képviselő-testületének**

**2021. november hónapban tartandó soron következő**

**nyilvános testületi ülésére**

**Napirendi pont:** Rendelet-tervezet az önkormányzat 2021. évi költségvetéséről szóló 1/2021. (II. 15.) önkormányzati rendelet módosításáról

**Előterjesztő:** Husvéth Imre polgármester

Előterjesztés elkészítésében közreműködött: Csalovszkiné Mezei Zsuzsanna jegyző, Husvéth Imréné pénzügyi ügyintéző

***Tisztelt Képviselők!***

Az államháztartásról szóló 2011. évi CXCV. törvény 34.§ (1) bekezdése alapján „A helyi önkormányzat költségvetési rendeletében megjelenő bevételekés kiadások módosításáról, a kiadási előirányzatok közötti átcsoportosításról a [(2)](http://www.opten.hu/loadpage.php?dest=OISZ&twhich=175837&srcid=ol4453&tvalid=2014.9.30.#sid206592) és [(3) bekezdésben](http://www.opten.hu/loadpage.php?dest=OISZ&twhich=175837&srcid=ol4453&tvalid=2014.9.30.#sid207360) meghatározott kivétellel a képviselő-testület dönt.”

Ugyanezen jogszabályhely (4) bekezdése előírja, hogy „A képviselő-testület a [(2)](http://www.opten.hu/loadpage.php?dest=OISZ&twhich=175837#sid206592) és [(3) bekezdés](http://www.opten.hu/loadpage.php?dest=OISZ&twhich=175837#sid207360) szerinti előirányzat-módosítás, előirányzat-átcsoportosítás átvezetéseként - az első negyedév kivételével - negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítja a költségvetési rendeletét.”

A fentiekben foglalt felhatalmazás alapján, az év közben keletkezett többletbevételek kiadásokhoz történő rendelése, valamint a pályázat benyújtása okán szükséges a költségvetési rendeletet módosítani.

Az előterjesztett szöveges rendelet-tervezet és számszaki melléklet tartalmazza az év közben keletkezett bevételek miatti költségvetés módosítására irányuló javaslatot.

**I.**

A költségvetés módosítását indokoló bevételek és kiadások:

(adatok forintban)

|  |  |  |
| --- | --- | --- |
| **Bevételi jogcím megnevezése** | **Előirányzat módosítás összege** | |
| Működési célú támogatások államháztartáson belülről | 2.561.674 | |
| Felhalmozási célú támogatások államháztartáson belülről | 1.945.735 | |
| **Bevételi előirányzat-módosítás összesen** | **4.507.409** | |
|  |  | |
| **Kiadási jogcím megnevezése** |  | |
| Dologi kiadások | 2.561.674 | |
| Beruházások | 1.945.735 | |
| **Kiadási előirányzat-módosítás összesen** | **4.507.409** | |
|  |  | |
| **Bevételi jogcím megnevezése** | **Előirányzat átcsoportosítás** | |
| **Tartozik** | **Követel** |
|  | |
| Egyéb működési célú támogatások bevételei államháztartáson belülről | 4.572.000 |  |
| Települési önkormányzatok szociális és gyermekjóléti feladatainak támogatása |  | 4.572.000 |
| **Bevételi előirányzat-átcsoportosítás összesen** | **4.572.000** | **4.572.000** |

|  |  |  |
| --- | --- | --- |
| **Kiadási jogcím megnevezése** | **Előirányzat átcsoportosítás** | |
| **Tartozik** | **Követel** |
|  | |
| Dologi kiadások | 1.658.900 | 935.000 |
| Egyéb felhalmozási célú kiadások |  | 723.900 |
| **Kiadási előirányzat-átcsoportosítás összesen** | **1.658.900** | **1.658.900** |

**A rendelettervezet elfogadásával az Önkormányzat 2021. évi költségvetésének 157.301.013 forint bevételi és kiadási főösszege 161.808.422 forint bevételi és kiadási főösszegre módosul.**

**Részletes szakmai és szöveges indokolás**

**Alsószentiván község Önkormányzat 2021. évi költségvetési rendelet-módosítás javaslatához**

A költségvetési módosított rendelet-tervezete az önkormányzat tervezett előirányzatait mutatja be.

**Az Önkormányzat 2021. évi ÖSSZESÍTETT költségvetési bevételei**

1. **Önkormányzatok működési támogatásai: 32.549.011 Ft**

Tartalmazza az önkormányzat feladatfinanszírozási támogatásait – a helyi önkormányzatok általános támogatása, szociális feladatok, kulturális feladatok támogatása. Ez az összeg a helyi iparűzési adó bevétel-kiesés kompenzálásának 2. ütemben kapott 878.429,- Ft-tal módosult, illetve átvezetésre került a falugondnoki szolgálat normatív támogatása 4.572.000,- Ft összegben. Tartalmazza továbbá a szociális célú tűzifára elnyert 1.276.350,- Ft-ot.

1. **Működési célú támogatások államháztartáson belülről: 8.092.641 Ft**

Tartalmazza az Elkülönített Állami Pénzalapoktól származó Start mintaprogramok és hagyományos közfoglalkoztatási programok finanszírozását. Ez az összeg csökkent az év elején ide tervezett falugondnoki normatíva átvezetett összegével.

1. **Felhalmozási célú támogatások államháztartáson belülről: 42.994.787 Ft**

Tartalmazza a Magyar Falu Program keretében Zedregi utca felújítására, az önkormányzati épület felújítására és a kommunális eszközbeszerzésre elnyert összegeket. Ez növekedett meg a MFP tartaléklistáról bekerült, a közösségszervezéshez kapcsolódó eszközbeszerzésre elnyert 1.983.835,- Ft-tal.

1. **Közhatalmi bevételek: 9.556.000 Ft**

Tartalmazza a gépjárműadó, az iparűzési adó és a kommunális adó tervezett bevételeit, valamint a helyi adók késedelmes befizetéséből származó pótlékokat.

1. **Működési bevételek: 3.226.464 Ft**

Tartalmazza a tulajdonosi bevételeket (bérleti díj, készletértékesítés, kamatbevételek, egyéb működési bevételeket. A készletértékesítés bevétele 368.795,-Ft-tal meghaladta az eredeti előirányzatban tervezett összeget.

1. **Előző évi maradvány igénybe vétele: 65.389.519 Ft**

Tartalmazza az előző évi TOP támogatások és Magyar Falu Programok 2020. évben fel nem használt összegét. A maradvány részét képezi a művelődési ház felújítására nyert TOP támogatás. A Magyar Falu Program keretében a temető kerítés beruházás húzódott át 2020. évről.

**Az Önkormányzat 2021. évi ÖSSZESÍTETT költségvetési kiadásai**

1. **Személyi juttatások: 16.372.853 Ft**

Tartalmazza a polgármester bérét, a polgármester és alpolgármester költségtérítését valamint a közfoglalkoztatottak bérterheit. Személyi juttatások alatt kell még tervezni a külső személyi juttatásokat (könyvtáros megbízási díja) is. A közfoglalkoztatottak által táppénzen töltött napok (ami az idei évben kiemelkedően sok!) miatt az előirányzat összegét 100.000 Ft-tal kellett módosítani.

1. **Munkaadókat terhelő járulékok és szociális hozzájárulási adó: 1.697.548 Ft**

A szociális hozzájárulási adó mértéke: 15,5 %, munkaadókat terhelő járulékok a munkáltatót terhelő személyi jövedelemadó és a táppénz hozzájárulás.

1. **Dologi kiadások: 32.366.426 Ft**

A dologi kiadások között szerepel a készletek beszerzése, a kommunikációs kiadások, a szolgáltatások (közüzemi díjak, karbantartási költségek), vásárolt közszolgáltatások, ÁFA összege, kiküldetés, egyéb pénzügyi műveletek (banki költségek) és egyéb dologi kiadások. Tervezésüknél az előző évi felhasználás volt irányadó, esetenként áremelkedéssel kalkulálva. Ez az összeg a Magyar Falu program általános költségeivel és az iparűzési adó-bevétel kiesés kompenzálására nyújtott kiegészítő támogatásából igénybevehető szolgáltatás értékével, illetve a készletértékesítés bevételének terhére a kompenzációban elszámolható készletbeszerzésre fordítható összeggel módosult. Ezen kiadások között szerepel a szociális célú tűzifa beszerzésére fordított 1.361.440,- Ft is.

1. **Ellátottak pénzbeli juttatásai (szociális juttatások, segélyek): 3.000.000 Ft**

Tartalmazza az önkormányzat szociális rendeletében megállapított települési támogatásokat (lakhatáshoz nyújtott támogatás, eseti települési támogatás, szülési támogatás, temetési segély) továbbá az önkormányzat szociális rendeletében meghatározott juttatásokat. Itt szerepel a köztemetésre betervezett összeg is. Ebben az összegben szerepel az első lakáshoz jutók támogatása is.

1. **Egyéb működési célú kiadások: 3.997.420 Ft**

Tartalmazza a társulásban végzett feladatokhoz történő hozzájárulás (szociális alapszolgáltatások, orvosi ügyelet), továbbá a civil szervezetek részére történő támogatás összegét. Ez az összeg az Elvonások és befizetések soron szereplő 3.420 Ft összeggel módosul, mely a beszámolót követően keletkezett visszafizetési kötelezettség (jelen esetben a szünidei étkezés igénybe nem vett támogatása).

1. **Felhalmozási célú támogatások államháztartáson belülre: 308.542 Ft**

Tartalmazza a TOP-os beruházás elszámolási különbözetét, mely az Államkincstár részére került visszautalásra.

1. **Beruházási kiadások: 27.192.431 Ft**

Tartalmazza az Önkormányzat által beszerzett tárgyi eszközök értékét, az előző évi Magyar Falu Programban beszerzett traktor végszámláját, valamint az idei Magyar Falu Programban megvásárolt úttisztító kefe és egyéb közterületkarbantartó eszközök beszerzésének, Önkormányzati épület felújításához kapcsolódó bútorok beszerzésének értékét. Ez az összeg a közösségszervezéshez kapcsolódó eszközbeszerzés (hangosítás) értékével módosult.

1. **Felújítási kiadások: 75.875.450 Ft**

Tartalmazza a Magyar Falu Program keretén belül felújított Művelődési ház tető költségét, a temető kerítés értékét és a 2017. óta húzódó Művelődési ház felújítás költségét, a Zedregi utca felújításának költségét és az Önkormányzat tetőfelújításának összegét. Ez módosult a Temető kerítés költségéből szolgáltatásra fordított 723.900,- Ft összeggel.

1. **Finanszírozási kiadások: 997.752 Ft**

Tartalmazza az államháztartáson belüli megelőlegezések visszafizetését.

Kérem, hogy az előterjesztett rendelet-tervezetet megtárgyalni és elfogadni szíveskedjenek.

Alsószentiván, 2021. november 15.

Husvéth Imre

polgármester

**„Tervezet”**

**Alsószentiván Község Önkormányzata Képviselő-testületének 9/2021. (XI. 29.) önkormányzati rendelete**

**az önkormányzat 2021. évi költségvetéséről szóló 1/2021. (II. 15.) önkormányzati rendelet módosításáról**

Alsószentiván Község Önkormányzat Képviselő-testülete az Alaptörvény 32. cikk (2) bekezdésében kapott felhatalmazás alapján eredeti jogalkotói hatáskörében az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

Az önkormányzat 2021. évi költségvetéséről szóló 1/2021.(II.15.) önkormányzati rendelet 2. §-a helyébe a következő rendelkezés lép:

**„2. §**

Alsószentiván Község Önkormányzata Képviselő-testülete (a továbbiakban: képviselő-testület) az önkormányzat 2021. évi költségvetése bevételeinek fő összegét 161.808.422 Ft-ban, kiadásainak fő összegét 161.808.422 Ft-ban állapítja meg.”

**2. §**

(1) Az önkormányzat 2021. évi költségvetéséről szóló 1/2021.(II.15.) önkormányzati rendelet 3. § (2) bekezdés a) és b) pontja helyébe a következő rendelkezések lépnek:

*(Az önkormányzat 2021. évi költségvetési kiemelt bevételi előirányzatait a képviselő-testület az alábbiak szerint állapítja meg:)*

„*a)* önkormányzatok működési támogatásai 32.549.011,-Ft

*b)* működési célú bevételek államháztartáson belülről 8.092.641,-Ft”

(2) Az önkormányzat 2021. évi költségvetéséről szóló 1/2021.(II.15.) önkormányzati rendelet 3. § (2) bekezdés d) pontja helyébe a következő rendelkezés lép:

*(Az önkormányzat 2021. évi költségvetési kiemelt bevételi előirányzatait a képviselő-testület az alábbiak szerint állapítja meg:)*

„*d)* működési bevételek 3.226.464,- Ft”

(3) Az önkormányzat 2021. évi költségvetéséről szóló 1/2021.(II.15.) önkormányzati rendelet 3. § (2) bekezdés f) pontja helyébe a következő rendelkezés lép:

*(Az önkormányzat 2021. évi költségvetési kiemelt bevételi előirányzatait a képviselő-testület az alábbiak szerint állapítja meg:)*

„*f)* felhalmozási célú támogatás államháztartáson belülről 42.994.787,- Ft”

**3. §**

Az önkormányzat 2021. évi költségvetéséről szóló 1/2021.(II.15.) önkormányzati rendelet 4. § (2) bekezdés a) és b) pontja helyébe a következő rendelkezések lépnek:

*(Az önkormányzat 2021. évi költségvetési kiemelt kiadási előirányzatait a képviselő-testület az alábbiak szerint állapítja meg:)*

„*a)* működési költségvetés 57.434.247,- Ft

*aa)* személyi jellegű kiadások: 16.372.853,- Ft

*ab)* munkaadókat terhelő járulékok és szociális hozzájárulási adó: 1.697.548,- Ft

*ac)* dologi jellegű kiadások: 32.366.426,- Ft

*ad)* működési célú pénzeszköz átadás: 3.997.420,- Ft

*ae)* szociális juttatások: 3.000.000,- Ft

*b)* felhalmozási költségvetés 103.376.423,- Ft

*ba)* intézményi beruházások 27.192.431,- Ft

*bb)* felújítások 75.875.450,- Ft

*bc)* kormányzati beruházások 0 Ft

*bd)* lakástámogatás 0 Ft

*be)* lakásépítés 0 Ft

*bf)* egyéb felhalmozási kiadások 308.542,- Ft”

**4. §**

(1) Az önkormányzat 2021. évi költségvetéséről szóló 1/2021.(II.15.) önkormányzati rendelet 1. melléklete helyébe az 1. melléklet lép.

(2) Az önkormányzat 2021. évi költségvetéséről szóló 1/2021.(II.15.) önkormányzati rendelet 2. melléklete helyébe a 2. melléklet lép.

(3) Az önkormányzat 2021. évi költségvetéséről szóló 1/2021.(II.15.) önkormányzati rendelet 4. melléklete helyébe a 3. melléklet lép.

**5. §**

Ez a rendelet 2021. december 1-jén lép hatályba.